《月华清 戴淑卿女史为内子画荷花便面，题词》
清代·程颂万

月懒兰闺，云慵柳榭。倩魂飘断帘隙。细写生绡，化入暝烟无迹。

帘银塘、腻粉吹香，伴那日、曲阑空碧。脉脉镇、含娇欲堕，个中描得。

怯咏西楼素魄。剩一缕吟边，茜丝沾湿。睡熟闲鸥，波底梦痕凉白。

颤罗衣、画槛风侵，褪不尽、可怜颜色。颦夕怅团栾，小影花阴遥隔。

作者简介：1865-1932年，字子大，一字鹿川，号十发居士。湖南宁乡人。 清末民初人。少有文才，善应对 ，喜研词章。虽勤奋好学，但屡试未第，对科举制度遂无好感，而对时局新学甚为热心，为张之洞、张百熙所倚重。曾充湖广抚署文案。